cyanic-selkie/wikianc huggingface dataset:
Máel Sechnaill mac Domnaill
Máel Sechnaills ettermæle er preget av at han kom i skyggen av den samtidige Brian Boru. Han huskes mest som kongen Brian tilsidesatte. Han var likevel overkonge i to lange perioder og var også den første irske kongen som virkelig utfordret det irsk-norrøne kongeriket Dublin. Den offisielle grunnleggelsen av Dublin regnes til 988, året da Máel Sechnaill beleiret byen og tvang Olav Kvårans sønn Járnkné Olavsson (irsk:Glun Iarainn) til å anerkjenne ham og til å betale skatt. (Datoen er omdiskutert, andre kilder fastsetter beleiringen av Dublin til 989, i Járnknés bror Sigtrygg Silkeskjeggs regjeringstid.)
Per Olaf Green
Per Olaf Green (født 17. juli 1950 i Beitstad) er en norsk musiker (trekkspill) kjent fra flere innspillinger innen jazz (også som vibrafonist) og gammeldans.
Han var tidlig med i det lokale «Djangos» (1964-67). Green har også bidratt på utgivelser med Ove Bjørken, Leidulf Hafsmo, Asmund Bjørken og Bjørn Krokfoss. Med Ove Bjørken var han musiker ved Trøndelag Teater i oppsetningen nu går det over egg og stokk med Jakob Margido Esp. Han har drevet meget som instruktør, og ga ut Vi spiller The Beatles - 5 melodier arrangert for el.orgel (Trønderforlaget, 1994). Han er i dag bosatt i Klæbu der han leder det lokale Klæbu Spelmannslag.
Steve Valentine
Steven John Valentine (født 26. oktober 1966 i Skottland) er skotsk skuespiller og magiker. Han har spilt Nigel Townsend i den amerikanske TV-serien Crossing Jordan. Han spiller Derek Jupiter i I'm in the Band på Disney XD.
Egentliga Finland
Egentliga Finland (finsk: Varsinais-Suomi) er et landskap i Finland. Det strekker seg fra den svenskspråklige kysten med skjærgårdskommunene mot Åland og innover mot det finskspråklige innlandet. Til landskapet hører blant annet byene Åbo og Salo. Egentliga Finland grenser til landskapene Satakunta, Egentliga Tavastland og Nyland. Over skjærgårdssundet Skiftet grenser det til Åland i vest.
Egentliga Finlands våpen ble tatt i bruk i 1557 etter at Gustav Vasas sønn Johan i 1556 hadde fått det som dengang var Finland som hertugdømme. Dette var dagens landskap Egentliga Finland, samt landskapet Satakunta grensende mot nord. Våpenet har derfor en hertugkrone. Det kan synes som om hertug Johan senere tok flagget fra sitt tidligere forvaltningsområde som en symbol for hele Sverige, da han som kong Johan III av Sverige tok i bruk det nåværende svenske flagget i 1569.
Kommuner og regioner
Egentliga Finland består av 27 kommuner, hvorav 11 er byer. Den 1. januar 2009 ble følgende kommunesammenslåinger gjennomført. Kommunene Lemo og Villnäs ble slått sammen med Masku, kommunene Merimasku, Rimito og Velkua ble slått sammen med Nådendal, Vahto kommune ble slått sammen med Rusko, Pikis kommune ble slått sammen med S:t Karins, kommunene Alastaro og Mellilä ble sått sammen med Loimaa, Yläne kommune ble slått sammen med Pöytyä, kommunene Dragsfjärd, Kimito og Västanfjärd ble slått sammen til Kimitoön, kommunene Houtskär, Iniö, Korpo og Nagu ble sått sammen med Pargas, og kommunene Bjärnå, Finby, Halikko, Kiikala, Kisko, Kuusjoki, Muurla, S:t Bertils og Suomusjärvi ble slått sammen med Salo. Kommunene i landskapet utgjør fem økonomiske regioner. Nedenstående oversikt viser hvordan kommunene fordeler seg på de fem økonomiske regionene. Byene er oppført med fet skrift.
{|
Nystadsregionen
=== Åbo økonomiske region === === Loimaa økonomiske region ===
Åboland
=== Salo økonomiske region ===
Åboland er tospråklig med svensk som majoritetsspråk. Åbo økonomiske region er også tospråklig, men her danner de svenskspråklige bare en liten minoritet. De øvrige regionene er enspråklig finske.
Aall-Ulefoss kraftverk
Aall-Ulefoss kraftverk er et vannkraftverk ved Ulefoss i Skiensvassdraget i Nome kommune i Vestfold og Telemark fylke.
Kraftverket utnytter et fall på 11 meter i Eidselva. Ulefoss dam demmer opp elven og vannet brukes i Aall-Ulefoss og Ulefoss kraftverk.
Ved dammen ligger også Ulefoss sluser i Telemarkkanalen.
Kraftverket erstattet et tidligere kraftverk og dam på stedet. Fallrettighetene ble oppkjøpt allerede i 1890.
Det er installert fire dobbel-francisturbiner på tilsammen 5,5 MW. Midlere årsproduksjon er på 36 GWh.
De 3 eldste aggregatene på 760 kW hver er fra 30-tallet, installert på kraftverket i 1954/1955. Aggregat 4 er på 3,2 MW, installert 1960.
Eier var Aall-Ulefos Brug fram til 2012, da overtok Ringerikskraft AS.
Silisium
Silisium (tidligere gjerne kalt kisel) er et grunnstoff med kjemisk symbol Si og atomnummer 14. Silisium er et av få kjente stoffer som utvider seg ved overgangen til fast fase (størkning), et annet kjent stoff med denne egenskapen er vann.
Historie
Silisium ble først identifisert i 1787 av Antoine Lavoisier, og uavhengig av ham ble stoffet fremstilt av Humphry Davy som feilaktig antok at det var en kjemisk forbindelse og ikke et grunnstoff. Gay-Lussac og Thénard utvant trolig en uren amorf form for silisium i 1811, men det var først i 1823 at stoffet ble isolert og identifisert som grunnstoff av den svenske kjemikeren Jöns Jakob Berzelius. Han døpte det nye grunnstoffet «silisium» etter det latinske ordet silex (flintstein).
I 1831 ble navnet silicon foreslått av den skotske kjemikeren Thomas Thomson, fordi endingen -on viste til det kjemiske slektskapet med karbon. I engelskspråklige land kalles derfor grunnstoffet silicon.
Egenskaper
Silisium er et halvmetall og en halvleder. Silisium er i gruppe 14 og periode 3 i det periodiske systemet og er mindre reaktivt enn karbon. Silisium med homogen krystallstruktur endrer elektrisk motstand når det blir utsatt for mekanisk trykk. I rent silisium har den elektriske motstanden en negativ temperatur-koeffisient, det vil si at motstanden synker når temperaturen øker. Silisium i krystallform har en grå metallisk glans, og i likhet med glass er det sterkt og hardt, men brekker lett.
Isotoper
Naturlig forekommende silisium består av tre stabile isotoper: 28Si (92,32 %), 29Si (4,97 %) og 30Si (3,1 %). I tillegg er 20 kunstig fremstilte isotoper kjent (som alle er ustabile - og dermed radioaktive). De mest stabile av disse er 32Si med halveringstid 150 år og 31Si med halveringstid 157,3 minutter. Alle de resterende isotopene har halveringstider kortere enn 10 sekunder.
Forekomst
Silisium er det nest vanligste grunnstoffet i jordskorpen etter oksygen og utgjør 25,7 % etter vekt. Det finnes oftest sammen med oksygen som kvarts (silisiumdioksid, SiO2) eller i silikater. Disse mineralene er en hovedbestanddel i mange bergarter, både på jorden og månen, og andre terrestriske planeter, måner og asteroider. Opp imot 95 % av jordskorpen består av silikatmineraler. Silikatmineralene har en lavere massetetthet enn andre mineraler, og kan derfor stige opp mot jordskorpen fra mantelen der tyngre mineraler har samlet seg.
Anvendelse
Silisium brukes blant annet til å lage halvlederkomponenter som solceller, transistorer og integrerte kretser til bruk i datamaskiner og annen elektronikk. Innenfor metallurgisk industri bruker man silisium i legeringer og som et reduserende element. Til denne typen industri har silisium vist seg å være svært anvendbart, spesielt fordi det har et lett prosesserbart oksid som regnes som det vanligste mineralet i jordskorpen (Kvarts). Norske selskaper befinner seg blant verdens største og ledende aktører i produksjon av rå silisium (Elkem), og til produksjon av solcellesilisium og silisiumplater (wafere) for solcelleindustrien (REC). Lilleby smelteverk i Trondheim var kjent for å lage verdens reneste ferrosilisium. Norge er fremdeles en stor produsent av ferrosilisium. Dette skjer blant annet gjennom selskapene Elkem og Fesil.
Novozybkov
Novozybkov (russisk: Новозы́бков) er en by i Brjansk oblast i Russland. Den ligger 190 km sørvest for Brjansk. Innbyggertall: 42 300 (est. 2007), 43 038 (folketelling 2002).
Technotronic
Technotronic er en belgisk house–musikkduo, med Manuela Kamosi (f. 1973) på vokal, fra sent på 1980-tallet som hadde sin største hit i 1989, med «Pump Up The Jam», som i utgangspunktet skulle være en instrumental og som har blitt remixet utallige ganger.
Ust-Kulom
Ust-Kulom (russisk: Усть-Кулом) er en mindre by i republikken Komi i Russland. Innbyggertall: 5 500 (folketelling 2002). Ust-Kulom ligger ved elva Vytsjegda, rundt 160 km øst for Syktyvkar. Byen er ei viktig elvehavn for tømmertransporten på elva.
En vakker dag
En vakker dag er det 20. albumet med Bjørn Eidsvåg, utgitt i 2004. Albumet lå 32 uker på VG-lista med førsteplass som beste plassering. Eidsvåg hadde nettopp fylt 50 år, noe som preget tekstene. Dette er det første albumet Eidsvåg produserte. «En vakker dag» var også tittelen på Eidsvågs talkshow som gikk på TV2 sommeren 2011.
Carpe diem
Carpe diem er en latinsk aforisme, som oversettes til «grip dagen», hentet fra bok 1 i den romerske poeten Horats’ verk Odes (23 fvt.)
Hele verselinjen er «Carpe diem quam minimum credula postero», det vil si «Grip dagen, stol så lite som mulig på den neste». Det er en metafor for å oppfordre mennesker til å nyte hver enkelt dag. Setningen var meget populær i litteraturen i det 16. og 17 århundre, blant annet ble den brukt i Robert Herricks To the Virgins, to Make Much of Time og i Shakespeares Twelfth Night, kjent som Helligtrekongersaften på norsk.
Magnesium
Magnesium er et grunnstoff med kjemisk symbol Mg og atomnummer 12.
Historie
I 1618 oppdaget en bonde ved Epsom i England at kveget nektet å drikke vann fra en bestemt brønn på grunn av den bitre smaken. Bonden merket seg imidlertid at vannet hadde en legende effekt på småsår og utslett. Stoffet i vannet var magnesiumsulfat (MgSO4), og fikk etter hvert navnet «Epsomsalt».
I 1755 fastslo engelske Joseph Black at magnesium var et grunnstoff. Fordi det er et alkalisk jord-metall finnes det ikke rent i naturen. Ikke før i 1808 klarte Humphry Davy å fremstille rent magnesium ved hjelp av elektrolyse. Davy foreslo navnet magnium, men i dag blir magnesium brukt.
Navnets opphav er omdiskutert, men 3 forklaringer som brukes er:
Egenskaper
Magnesium er et lett metall som veier ca. 2/3 av aluminium. Det oksiderer i luft, men oksidsjiktet som dannes er ugjennomtrengelig og beskytter mot videre korrosjon. Det er vanskelig å antenne magnesium med mindre det er skåret i strimler eller er i pulverform. Når det først er antent er det vanskelig å slokke igjen ettersom det brenner i både nitrogen og karbondioksid. Brennende magnesium gir et sterkt hvitt lys, noe som blir utnyttet av fyrverkeriindustrien.
Isotoper
Naturlig forekommende magnesium består av 3 stabile isotoper: 24Mg (78,99 %), 25Mg (10 %) og 26Mg (11,01 %). I tillegg er 19 kunstig fremstilte ustabile (og dermed radioaktive) isotoper kjent, hvorav de mest stabile er 28Mg med halveringstid 20,915 timer og 27Mg med halveringstid 9,458 minutter. De resterende isotopene har alle halveringstider kortere enn 15 sekunder, og de fleste kortere enn 1 sekund.
CAS-nummer: 7439-95-4
Forekomst
På grunn av magnesiums reaktivitet forekommer det ikke naturlig i ren form, men finnes i flere forskjellige mineraler i form av karbonat, silikat, klorid og sulfat. De viktigste mineralene er dolomitt CaMg(CO3)2, magnesitt (magnesiumkarbonat) MgCO3, olivin (Mg, Fe)2 [SiO4], enstatitt MgSiO3 og kiseritt (magnesiumsulfat) MgSO4 · H2O.
Magnesium utvinnes fra sjøvann og sjøsalt ved elektrolyse, og ved reduksjon av magnesiumoksid med silisium ved høy temperatur. Tidligere var USA den største magnesium-produsenten, og så sent som i 1995 sto USA alene for 45 % av verdensproduksjonen. I 2005 tok Kina over som verdens ledende produsent med 60 % av verdensproduksjonen. Magnesiumfremstillingen i USA foregår hovedsakelig ved elektrolyse av sjøvann, mens Kina fremstiller nesten utelukkende ved reduksjon av magnesiumoksid med silisium ved høye temperaturer (Pidgeonprosess).
I 2007 var verdensproduksjonen av rent magnesium 670 000 tonn. Kina var det største produsentlandet med 550 000 tonn, fulgt av Russland med 50 000 tonn. Produksjonstall fra USA er hemmeligholdt av konkurransehensyn, og er derfor ikke med i tallmaterialet. Det ble i 2007 gjenvunnet omkring 20 000 tonn magnesium.
Industri
I Norge ble magnesium frem til 2002 produsert på Herøya av Norsk Hydro. I 2011 ble det startet et prosjekt i Nord-Norge med tanke på å utnytte norske råstoffer for å produsere Mg metall for leveranse til de Norske Aluminiumsverkene. Prosjektet ScanMag baserer seg på bruk av dolomitt som først kalsineres. Deretter blandes dolomitt med FeSi i en smelteovn ved 1750 °C. Magnesiumet tas ut som damp som kondenseres under atmosfærisk trykk i en kontinuerlig prosess. Prosjektet samarbeider med Mintek i Sør-Afrika om å ta i bruk en ny teknologi som er konkurransedyktig mot Pidgeon prosessen som brukes i Kina. Som råstoff er planen å bruke dolomitt fra den store Granåsen-forekomsten i Vefsn kommune. Reservene er anslått av NGU til å være 80-100 millioner tonn høyverdig Mg-holdig dolomitt. Mg-fabrikken er tenkt lokalisert i Glomfjord i Meløy kommune.
Anvendelse
Magnesium brukes i aluminiumslegeringer for å gjøre det sterkere. Det benyttes også i fyrverkeri. I fotograferingens barndom ble magnesiumpulver brukt til å gi kunstig lys (blitz). Magnesiums lave vekt og gode elektriske egenskaper gjør at det er mye brukt i mobiltelefoner og annet bærbart elektronisk utstyr.
Christine B. Meyer
Christine Benedichte Meyer (født 22. januar 1964) er en norsk siviløkonom, politiker (H) og tidligere leder i staten. Hun er professor i strategi og ledelse ved Norges handelshøyskole og har særlig forsket på fusjoner og oppkjøp, formulering av strategi og strategisk endring i bedrifter i privat og offentlig sektor. Hun var statssekretær for Høyre i Arbeids- og administrasjonsdepartementet 2001–2003, byråd for finans, konkurranse og omstilling i Bergen 2007–2009, byråd for helse og inkludering i Bergen 2009–2011, konkurransedirektør 2011–2015 og administrerende direktør for Statistisk sentralbyrå 2015–2017.
Karriere som forsker
Meyer er utdannet siviløkonom ved Norges handelshøyskole (NHH). Hun ble dr.oecon. ved NHH i 1996 med avhandlingen The Process of Organisational Integration in Mergers and Acquisitions. Meyer var forskningsassistent ved Stiftelsen for Anvendt Forskning (SAF) / Samfunns- og næringslivsforskning AS (SNF) mellom 1989 og 1994, og i 1996 ble hun ansatt som forsker ved samme institusjon. Meyer var også stipendiat ved NHH i perioden 1990 til 1996 før hun fikk stilling som førsteamanuensis på samme sted. Siden 2007 har hun vært professor i strategi og ledelse ved NHH, men har hatt permisjon fra denne stillingen mens hun har hatt politiske verv og lederstillinger i staten. I 2008 publiserte hun sammen med Ellen Altenborg en artikkel i tidsskriftet Journal of International Business Studies som omhandlet hvordan forretningsstrategiene til Telia og Telenor hadde vært avvikende.
Politisk karriere
Fra 2001 til 2003 var Meyer statssekretær i Arbeids- og administrasjonsdepartementet i Kjell Magne Bondeviks andre regjering med Victor D. Norman som statsråd. Hun var byråd for finans, konkurranse og omstilling i Bergen fra november 2007 til april 2009. Deretter var hun byråd for helse og inkludering til januar 2011.
Meyer har også vært aktiv i utformingen av Høyres politiske plattform. Fra 2004 til 2006 var hun medlem i Høyres kvinnepolitiske utvalg. Etter dette ble hun også medlem av Høyres programkomité, en stilling hun hadde til 2009. Mellom 2005 og 2009 var hun styremedlem i Statnett. Fra 2007 til 2011 var Meyer styremedlem i SG Finans.
På Bergen Høyres nominasjonsmøte i 2022 vant hun en kampvotering mot Harald Victor Hove om å bli Høyres byrådslederkandidat ved kommunevalget i 2023.
Karriere som offentlig leder
Fra 2011 til 2015 var hun konkurransedirektør, det vil si øverste leder av Konkurransetilsynet. Hun var første kvinne i denne stillingen.
Hun ble 12. juni 2015 utnevnt av Kongen i statsråd til administrerende direktør i Statistisk sentralbyrå, og tiltrådte embetet 1. september samme år. . Under Meyers ledelse har SSB foreslått å erstatte økonomiske prognosemodeller som SSB selv har utviklet siste tiår. I 2016 satte hun ned et utvalg som i januar 2017 foreslo å redusere forskingsavdelinga i SSB fra rundt 80 ansatte til 25–35 ved å flytte en del av de ansatte til statistikkavdelingen. Finansavisen omtalte prosessen som «Vingeklipper SSB-forskning». Som følge av en konflikt med Finansdepartementet knyttet til omorganiseringen av forskningsavdelingen valgte Meyer å fratre sin stilling 13. november 2017. Hun gikk deretter tilbake til stillingen som professor ved Norges handelshøyskole.
Personlig
Christine B. Meyer er gift med tidligere arbeidsminister (H) og økonomiprofessor Victor Norman.
Taxi, Taxi
Taxi, Taxi er en norsk komiserie med Kvinner på randen-trioen som gikk på NRK1 i 2003. Handlingen startet med at overinkassosjefen ved kemnerkontoret i Bergen ble funnet død i Martin Nilsens drosje, kvalt av et Rosenborg-skjerf. Absurd humor var det det bærende elementet i serien, og man fikk se flere av de kjente figurene til trioen, som for eksempel taxisjåførene. Dat var i alt 32 karakter i serien. Fortellerstemmen tilhørte Helge Jordal. Serien gikk på lørdagskvelder.
Premieren ble sett av 948 000 og hadde en markedsandel på 63,4 prosent. Bergens Tidene var positiv å ga serien terningkast 5. Stavanger Aftenblad ga terningkast 2, mens Dagbladet ga terningkast 1.
Erich Recknagel
Erich Recknagel (født 3. desember 1904 i Oberschönau, død 16. august 1973 i Ohrdruf) var en tysk skihopper og kombinertløper som representerte WSV Oberschönau.
Meistriliiga 2020
Meistriliiga 2020 var den 30 sesongen av Meistriliiga. Sesongen begynte 6. mars og ble avsluttet 6. desember 2020. Regjerende mestere Flora forsvarte tittelen og vant sitt 13 seriemesterskap.
Erich Recknagel
Han ble nummer 11 i spesielt hopp i OL i St. Moritz i 1928. Han deltok i VM i 1927, 1929 og 1931, med 9.-plass i Cortina d'Ampezzo i 1927 og Zakopane i 1929 som beste plassering i spesielt hopp. I VM i Oberhof i 1931 deltok han også i kombinert.
Meistriliiga 2020
Sesongen ble avbrutt etter første runde på grunn av COVID-19-pandemien. Ligaen startet opp igjen den 19. mai 2020 uten tilskuere. På grunn av den lange pausen ble antall kamper redusert. I stedet for de vanlige 36 rundene, blir ligaen delt inn i to grupper etter runde 27 - Topp 6 og Bunn 4, der alle spiller mot hvert lag i gruppen sin en gang. Dette betyr 32 kamper for de 6 beste lagene og 30 kamper for de fire nederste lagene.
Erich Recknagel
Erich Recknagel ble tysk mester i spesielt hopp i 1930. Han var blant de første skiløperne som trente på rulleski sommerstid. I 1948 var han en av stifterne av Øst-Tysklands olympiske komité. Han var også hoppdommer, blant annet under OL i årene 1956-1964 og VM i 1958.
Appendisitt
Appendisitt (populært kalt blindtarmbetennelse) er en plutselig betennelse i blindtarmsvedhenget (appendix vermiformis), som er et meitemarkliknende vedheng til blindtarmen (coecum) i tykktarmens øvre del etter overgangen var tynntarmen. På folkemunne kalles sykdommen «blindtarmbetennelse», selv om dette er misvisende for hvor betennelsen sitter. Tilstanden ses ofte hos barn og unge, og kjennetegnes av økende kvalme og magesmerter i epigastriet eller rundt navlen, samt manglende appetitt. Etter noen timer får pasienten lett feber, og smertene lokaliseres mer til høyre hoftegrop (fossa iliaca). Feberen øker, og brekninger er ikke uvanlig.
Behandling
Appendisitt behandles operativt ved at blindtarmsvedhenget fjernes. Ved kikkhullsoperasjon lages et snitt på rundt en cm ved navlen, og det føres inn et laproskop i kroppen. Laproskopet har lys og kamera som gjør det mulig å se inn i bukhulen. Ved hjelp av 2-3 snitt lenger nede på magen føres det inn et operasjonsinstrument som fjerner det betente vedhenget.
Årsaken til appendisitt er ukjent, og det er ingen sikker sammenheng mellom styrken i symptomene og sykdommen. Tidlig diagnostikk er en fordel. Hvis symptomene har pågått i ukevis, behandles iblant med dren i stedet for operasjon.
Dersom pasienten kommer sent til behandling, kan komplikasjoner oppstå. Appendix kan bli gangreniøs (koldbrann) eller perforeres (sprukken blindtarm). Perforasjon kan føre til betennelse i bukhulen, peritonitt. Abscesser - verkebyller - er også en fryktet komplikasjon.
Mest kjente blindtarmsoperasjon
Den russiske kirurgen Leonid Rogozov ble verdenskjent da han 27 år gammel fikk akutt blindtarmbetennelse våren 1961 midt i ishavet ved Sydpolen. Det var 160 mil til nærmeste nabo. Rogozov var den eneste legekyndige i gruppen på tolv mann som tre måneder tidligere var gått i land på Prinsesse Astrids kyst for å bygge en forskningsstasjon. Neste skipsanløp var ett år frem i tid. Mulighetem for å fly inn hjelp fantes ikke, for det blåste stiv kuling, og stedet var uten landingsbane. «Jeg sov ikke i natt overhodet. Det gjorde djevelsk vondt! En snøstorm piskende gjennom min sjel, hylende som tusen sjakaler.» Rogozov hadde ingen annen utvei enn å operere seg selv. Han halvt lå og halvt satt mens han satte en rekke lokalbedøvende sprøyter, etter at de andre hadde desinfisert rommet. Et lite speil ble holdt opp, men var til så liten hjelp at han måtte ta av seg operasjonshanskene og føle seg frem til hvor han skulle sette snittene. Et par av hjelperne holdt på å besvime, men kirurgen lyktes i å skjære ut sin egen blindtarm. Så fylte han operasjonssåret med antibiotika og sydde det sammen igjen. Operasjonen varte en time og tre kvarter. Etter fire dager var han på beina igjen, og etter en uke fjernet han stingene. I 1962 ble gruppen mottatt i Leningrad, der legen ble sammenlignet med den jevngamle Jurij Gagarin. Rogozov ble tildelt en rekke utmerkelser og avsluttet doktorgraden sin. Han dro aldri til polarområdene igjen.
Hits+
Hits+ er et samlealbum av den australske sangeren Kylie Minogue, utgitt i slutten av 2000.
Albuminformasjon
Albumet består av opptak fra hennes periode med Deconstruction. Albumet klarte bare å komme inn på den britiske Topp 40-albumlista, men interessant nok solgte det flere eksemplarer enn albumet Impossible Princess (1997) i Storbritannia, med over 62 000 eksemplarer.
Organisasjonen for islamsk samarbeid
Organisasjonen for islamsk samarbeid (OIC, arabisk:, engelsk: , fransk: ) er en mellomstatlig organisasjon med 57 medlemsland, noe som gjør den til den nest største mellomstatlige organisasjonen i verden etter FN.
OIC ble stiftet i Rabat, Marokko den 25. september 1969, i etterkant av angrepet på Al-Aqsa-moskéen i Jerusalem den 21. august 1969. Organisasjonen arbeider for å beskytte muslimers interesser, og for å være et felles talerør for muslimer (Ummah). Offisielle språk i OIC er arabisk, engelsk og fransk. Organisasjonen byttet navn 28. juni 2011 fra Den islamske konferanse (arabisk: ; engelsk: ; fransk: ) til det nåværende navnet. OIC har en permanent delegasjon til FN.
OICs mål er å:
Jacob (roman)
Jacob er en roman av Alexander Kielland fra 1891. Den er hans siste roman og kom mellom to essaysamlinger, Forsvarssagen fra 1890 og Mennesker og Dyr fra 1891.
Handling
Handlingen i Jacob presenterer oppkomlingen Tørres Snørtevold, en fattig gutt fra landet som slår seg opp i byen og til slutt kan tråkke på de han tidligere ble tråkket ned av. Han forstår spillet som kan føre ham oppover Jakobstigen og til den økonomiske himmel.
Film og teater
Romanen ble filmatisert i Norge i 1940 under navnet Tørres Snørtevold. Regissør var Tancred Ibsen, som også skrev filmmanuset. Tittelrollen ble spilt av Alfred Maurstad. Den ble også filmatisert i Sverige i 1942 under tittelen Jacobs stege. Regissør var Gustaf Molander, filmmanuset var skrevet av Gösta Stevens og Gustaf Molander. Hovedrollen som Jonathan «John» Nordmark ble spilt av Sture Lagerwall. Romanen ble også filmatisert i Danmark i 1942 under tittelen Søren Søndervold. Regissør var Lau Lauritzen jun., filmmanuset var skrevet av Svend Rindom. Ebbe Rode spilte tittelrollen.
Alle tre filmene hadde en fri bearbeidelse av romanen, og forfatterens arvinger forbød at Alexander Kiellands navn ble nevnt i forbindelse med filmene.
Litteratur
Wenche Ch. Almnes skrev i 2001 en hovedoppgave hvor hun analyserer romanen Jacob og ser på hvordan Tørres Snørtevold utvikler seg parallelt med Bibelens Jakob
Romanen er også utgangspunkt for Lars August Fodstads doktoravhandling fra 2010. Fodstad argumenterer for at Jacob innebærer et brudd med Kiellands tidlige forfatterskap og kan forstås som kritikk av gjennombruddsideologien og realismeestetikken som Kiellands tidlige romaner var en del av. Romanen diskuterer sentrale utviklingstrekk i moderniteten, som vertikal utjevning, fremvekst av markedsøkonomi og demokratisering. Sentralt er også omsnuing av masseforakten: elitens forakt for massen taper legitimitet, mens massens forakt for eliten overtar.
Scoundrel Club
Scoundrel Club er en japansk musikk-EP med a-ha, utgitt i 1987.
Gråtoneskala
Gråtoneskalaen er en trinninndeling av overgangen mellom hvitt og svart. Den lages ved å starte med hvitt, og sverte til en har en synlig forskjell. Neste trinn blir da den neste svertningsgraden som en klarer å skjelne som forskjellig – og så videre til helt svart. Man ender da med syv trinn for mennesker med normalt syn. Skalaen er viktig for kunstnere og de som fremstiller trykksaker med bilder.
Også moderne kameraer, printere og scannere kan bruke gråtoner, der lysintensiteten kan fingraderes, men opererer med en mere nyansert skala.
Utbedring
Utbedring er istandsettelse, modernisering eller forbedring av teknisk standard. Begrepet ble innført av Husbanken og Kommunaldepartementet som et boligpolitisk uttrykk.
Innen byfornyelse er utbedringsbegrepet ofte et mer dekkende ord enn rehabilitering og brukes derfor i denne sammenheng.
Karakorum
Karakorum (også Qaraqorum, K'a-la-k'un-lun, Khara-khorin, Kharakhorum, Khara Khorum på klassisk mongolsk) var et gammelt palass og sted som tjente som «hovedstad» for Det mongolske rike i en periode på omkring tredve år på 1200-tallet. Dets ruiner ligger i det nordøstre hjørne av provinsen Övörhangay i Mongolia, sørvest for Ulaanbaatar, og nær dagens småby Harhorin, og rett ved Erdene Zuu-klosteret.
Historie
Området rundt Karakorum har jordbruksland og var en gang rikt på mineraler som kunne utvinnes ved gruvedrift. Det er gjort funn som kan tolkes som at stedet var bebodd allerede på 700-tallet.
Orkhondalen hadde allerede vært et senter for xiongnu-, göktürk- og uighur-rikene. For göktürkene hadde Khangaifjellene rett i nærheten vært stedet for deres Ötüken, og uighurhovedstaden Karabalgasun lå tett ved der Karakorum senere ble grunnlagt. Dette området er antagelig det eldste jordbruksområdet i hele det som idag er Mongolia.
I 1218/19 samlet Djenghis Khan sine styrker forut for felttoget mot Khwarezmia på det sted som ble kalt Karakorum, men selve grunnleggelsen av en by der sies å ha funnet sted først noen år etter, i 1220. Frem til 1235 var Karakorum neppe mer enn en stor samling av jurter, men da - etter Jin-dynastiets fall - lot Djengis Khans etterfølger Ögedei bygge kringmurer og et fast palass.
Under Ögedei og hans etterfølgere ble Karakorum så et viktig verdenshistorisk sentrum. Möngke Khan lot palasset utvide, og det store stupa tempelet ble fullført. Willem van Rubruck, en flamsk fransiskaner og pavelig utsending til Mongolriket kom frem til Karakorum i 1254. Han har etterlatt seg noen av de mest detaljerte, om ikke alltid så flatterende, skildringer av byen som man i dag har. Han sammenlignet den heller ufordelaktig med landsbyen Saint-Denis nær Paris, og skrev at klosteret i Saint-Denis var ti ganger så fint som storkhanens palass. På den annen side beskrev han byen som svært kosmopolittisk og religiøst tolerant. Sølvtreet han beskrev som del av Möngke Khans palass var etter det han skrev blitt til selve symbolet på Karakorum. Han beskrev at bymuren hadde fire porter i hver sin himmelretning, to kvartaler med faste (vanlige) hus - ett for «sarasenerne» og ett for «cathaierne» ( = nordkinesere), tolv hedenske templer, to moskeer, og én nestoriansk kirke.
Da Kublai-khan kom til makt i 1260 flyttet han sin hovedstad til Shangdu, og senere til Khanbaliq (Beijing). Karakorum ble redusert til administrativt senter for en fjern provins innen Kublais Yuan-dynasti, grunnlagt i Kina i 1271. Da var byen allerede begynt å bli sammet av rivalisering og strid. I 1298/99 plyndret fyrst Ulus Buqa markedene og kornlagrene. Første del av 1300-tallet så imidlertid en ny oppblomstring. I 1299 ble byen utvidet mot øst, og i 1311 og igjen mellom 1342 til 1346 ble stupatempelet (etter 1346 kjent som Xingyuange 興元閣) fornyet.
Etter at Yuan-dynastiet brøt sammen i 1368 ble Karakorum residensby for Biligtü Khan i 1370. I 1388 angrep Ming styrker under general Xu Da byen og ødela den.
Den fikk bebyggelse igjen senere, men var da en ubetydelighet og en kasteball mellom lokale folkegrupper.
Reparasjon
Reparasjon er istandsettelse etter skade eller forfall. Formålet er å sette for eksempel en bygning eller en gjenstand i stand slik at bruksverdien kan bevares.
Euphilotes
Euphilotes er en slekt av dagsommerfugler som tilhører undergrupper blåvinger i den store familie glansvinger (Lycaenidae).
Utseende
Små, spinkle blåvinger. Hannenes overside er blå med brun ytterkant, hunnene er brune med et kort, oransje bånd langs bakvingens bakkant. Undersiden er grå med svarte flekker, og et oransje bånd langs ytterkanten av bakvingen.
Levevis
Disse artene lever på høytliggende, tørre, steinete steder. Larvene lever på planter i slekten Eriogonum (syrefamilien). Tross at næringsplantene er vanlige og vidt utbredte danner disse sommerfuglene små, svært lokaliserte kolonier. En stor del av artene blir ansett som truet.
Utbredelse
Slekten er utbredt i det vestlige Nord-Amerika.
Vilhelmine Ullmann
Kathrine Johanne Fredrikke Vilhelmine Ullmann (født Dunker, 16. mars 1816, død 28. april 1915) var en norsk lærer, forfatter og kvinnesaksforkjemper.
Bakgrunn og virke
Hun var datter av forfatterinnen Conradine Dunker, og kusine av Aasta Hansteen. Hun vokste opp i Christiania, og bodde der inntil hun 15 år gammel flyttet med foreldrene til Trondhjem i 1831. I boken Fra Tyveaarene og lidt mere har hun fortalt om hvordan hennes familie ivrig deltok i amatørteateroppsetninger i hovedstadens Dramatiske Selskab da hun var barn.
Hun var gift 1839–54 med danskfødte Jürgen Nicolai Axel Ullmann (1813–1863; se Ullmann). De fikk fem barn
Etter skilsmissen i 1854 drev hun egen pikeskole, etterfulgt av en periode som bestyrer av Vaterland Børneasyl (fra 1862). Hun var medstifter av Norsk Kvinnesaksforening i 1884. Hun skrev under pseudonymet Minna Dunker i kvinnesaksbladet Nylænde, samt ga ut sin mors memoarer (1871). Hennes egen biografi er Fra Tyveaarene og lidt mere, Det Norske Aktieforlag (1903). Vilhelmine Ullmanns liv er beskrevet i Astrid Lorenz' bok ''Forstandens lys og hjertets varme. Kvinnesilhuetter i slektsramme. Conradine Dunker og Vilhelmine Ullmann'' (1996).
Süper Lig (ishockey)
Süper Lig (tyrkisk: Türkiye Buz Hokeyi Süper Ligi) er det høyeste nivået i ishockey i Tyrkia. Ligaen spilte sin første sesong i 1992/93.
Panamerikansk mesterskap i håndball for kvinner 1997
Panamerikansk mesterskap i håndball for kvinner 1997 ble arrangert i Poços de Caldas i Brasil i 1997.
Neksø kommune
Neksø kommune var en dansk kommune i Bornholms amt på Bornholm dannet ved kommunalreformen i 1970 fra 1. april 1970.
Sognene Bodilsker sogn (Sønder herred), Ibsker sogn (Øster herred), Nexø sogn (Sønder herred),Poulsker sogn (Sønder herred) og Svaneke sogn (Øster herred) inngikk i den nye Neksø kommune.
Den 1. januar 2003 ble kommunen slått sammen med fire andre kommuner (Allinge-Gudhjem, Hasle, Rønne og Åkirkeby) til Bornholms regionskommune.
Fosfor
Fosfor er et grunnstoff med kjemisk symbol P (av latin phosphorus) og atomnummer 15.
Historie
Fosfor, av gresk phosphoros – «lysbærer», som også var et gammelt navn på planeten Venus) ble oppdaget av den tyske alkymisten Hennig Brand i 1669. Han forsøkte å utvinne salter ved å destillere urin, og fant et hvitt stoff som brant med lys flamme og glødet i mørket. (Begrepet «fosforescens» brukes fremdeles om dette fenomenet, som er en form for luminescens.)
Fosfor ble utvunnet kommersielt (for fyrstikkindustrien) på 1800-tallet ved å destillere en blanding av oppmalte knokler, men denne prosessen ble avleggs da man i 1890-årene begynte å utvinne stoffet med en elektrisk smelteovn.
Egenskaper
Fosfor er et grunnstoff som opptrer i flere forskjellige allotropiske former med forskjellige egenskaper. De vanligste er hvit fosfor og rød fosfor. Videre finnes skarlagenrød fosfor som fremstilles ved å la hvit fosfor blandet med karbondisulfid soltørke. En fjerde variant er svart fosfor som fremstilles ved å varme opp hvit fosfor under høyt trykk.
Isotoper
CAS-nummer: 7723-14-0
Miljøeffekt
Fosfor er et viktig næringsmiddel for planter, og siden både avføring og kunstgjødsel inneholder store mengder fosfor, kan dette føre til algeoppblomstring i innsjøer og vassdrag. Minimumsfaktoren i ferskvann er nettopp fosfor, og tilføres f.eks en innsjø store mengder fosfor over tid, kan algeveksten i innsjøen bli svært stor og deler av vannoverflaten kan se ut som tykk spinatsuppe. Dette gir dårlige levevilkår for fisk (pga oksygen blir brukt opp av algene), vannet blir ubrukelig som badevann og som drikkekilde både for dyr og mennesker. I verste fall kan en slik algeoppblomstring bli giftproduserende. Det er derfor viktig at overgjødsling av landbruksarealer ikke forekommer og at fosfor blir renset fra kloakken før den slippes ut til innsjø eller vassdrag.
Sikkerhet
Hvit fosfor er ekstremt giftig og en dose på 50 mg er dødelig for mennesker. Døden inntreffer 5 til 10 dager etter eksponering. Ved hudkontakt forårsaker hvit fosfor store etseskader.
Hvitt fosfor er ekstremt brannfarlig og selvantenner i luft. Derfor oppbevares hvitt fosfor under vann. Stoffet reagerer med baser og hydrogen under dannelse av ekstremt giftig fosfingass.
Lage Opedal
Liv
Opedal gikk på videregående skole i Haugesund. Han har utdannelse fra Statens Kunstakademi i Oslo. I den senere tid har han bodd i Tyskland, henholdsvis Dresden, Leipzig og Berlin. Han har hatt flere utstillinger både i Tyskland og i Norge.
Verk
Opedal sine bilder minner tilsynelatende om klassisk stilleben og landskapsbilder. Han ser mot malertradisjonen fra gamle mestre og maler fotorealistiske bilder av moderne karakter. Matrester og avfall presenteres i en tradisjonell behagelig maleform.
Avviket mellom det fotorealistiske i bildet, og bildets innhold er en bevisst presentasjon, kanskje skapt for å forvirre betrakteren.
México Top 100 (2004)
Dette er en liste over ukens topp-én av México Top 100 for året 2004.
Reseptor
En reseptor kan bety:
Alpint under Vinter-OL for ungdom 2012 – Super-G gutter
Super-G for gutter i alpint under Vinter-OL for ungdom 2012 ble avholdt i Patscherkofel 14. februar 2012. 55 utøvere fra 47 ulike nasjoner deltok.
Adam Lamhamedi fra Marokko vant øvelsen foran Fredrik Bauer fra Sverige og Joan Verdú fra Andorra.
Sagvassdalen naturreservat
Sagvassdalen naturreservat ligger lengst sør i Hamarøy i Nordland, grovt sett mellom Kråkmotinden (Skilggátjåhkkå) i vest og Sluŋkajávrre i øst og med Rekvatnet (Goajvojávrre) i nord og kommunegrensen til Sørfold i sør.
Naturreservatet ble opprettet som en utvidelse av det tidligere Golleriida, og har et totalt areal på 18 466 dekar, hvorav 2 731 dekar produktiv skog, og er således det største naturreservatet i Hamarøy.
Bythinus
Utseende
Bittesmå (gjerne 1-1,5 millimeter), blanke, rødbrunlige kortvinger. Kroppen er pæreformet. Hodet er nærmest trekantet, med små, runde fasettøyne og groper i pannen. Antennene er kraftige, de to innerste leddene omtrent kuleformet, hos hannen har det andre leddet gjerne utvekster som er til nytte for å skille artene fra hverandre. Maksillepalpene er lange, det ytterste leddet stort og mer eller mindre trekantet. De ytterste leddene danner en kølle. Pronotum er forholdsvis lite, med rundede sider, bredest omtrent i midten. Dekkvingene dekker omtrent halve bakkroppen, er blanke og kraftig utvidete bakover. Bakkroppsleddene er ganske korte. Beina er middels lange.
Levevis
Disse billene er vanlige mellom løvstrø på skogbunnen.
Sagvassdalen naturreservat
Fagerbakken (Goallarijdda) er en li i sørvestsskråningen til Sluŋkávárre med en næringsfattig granittberggrunn som får tilførsel av kalkrikt vann ovenfra. Den dominerende skogtypen i lia er lauvskog, men her er også arealer med barskog og blandingsskog. I den nedre delen av lia er noe fattigmyr med lyngbevokste hauger mellom.
Naturreservatet strekker seg nesten helt rundt Sjuendvatnet (Skuhtjamjávrre), men inkluderer det ikke.
Formålet med fredningen er å bevare et tilnærmet urørt naturområde med sitt biologiske mangfold i form av naturtyper, økosystemer, arter og naturlige økologiske prosesser.
Området kan brukes til reindrift.
Sagvassdalen ligger under Statens naturoppsyns lokalkontor i Fauske.
Langen
Langen kan vise til:
Doctor Strange
Doctor Strange er en tegneseriefigur skapt av Steve Ditko og Stan Lee i 1963 for Marvel Comics' hefte Strange Tales. Dr. Stephen Strange, er en magiker med overnaturlige evner. Han er en sentral figur i det såkalte Marvel-universet. Ditkos oppfinnsomme strek og psykedeliske komposisjoner gjorde at serien fikk stor popularitet blant den i det motkulturelle ungdomsmiljøet i 1960-årenes USA. Ved siden av egne soloopptredener har Doctor Strange vært en hyppig brukt gjest i Marvels andre superheltserier i tillegg til å ha vært medlem i superheltgrupper som Defenders og Avengers.
Ved siden av Lee og Ditko har en rekke andre serieskapere jobbet med figuren, som Steve Englehart, Roy Thomas, Gene Colan og Frank Brunner.
Oskar Stein Bjørlykke
Han har et allsidig forfatterskap med romaner, noveller, dikt, bønnebøker, andaktsamlinger og barnebøker.
Bjørlykke har vært formann i foreningen Norske Barne- og Ungdomsbokforfattere og leder av det litterære råd i Den norske Forfatterforening.
Carl Børseth Rasmussen
Carl Lauritz Børseth Rasmussen (også skrevet Karl, født 23. september 1909, død 1. juni 1965) var en norsk skuespiller født i Bergen. Han debuterte på Den Nationale Scene i 1932 og var ansatt der til etter krigen. Senere var han ved Nationaltheatret.
Rasmussen spilte i tre filmer:
Conradine Dunker
Conradine Birgitte Dunker (født Hansteen 25. august 1780 i Christiania, død 11. september 1866 samme sted) var en toneangivende kulturarbeider i sin generasjon, og kjent for sine memoarer, som ble utgitt i bokform og mye lest.
Yol – veien
Yol – veien (tyrkisk: Yol) er en tyrkisk spillefilm fra 1982, regissert av Yılmaz Güney og Şerif Gören.
Conradine Dunker
Paret bodde i Tyskland 1807–1810 før de flyttet til Christiania og startet gruveforretning, losji og pikeskole. I hovedstaden var hun engasjert i kulturliv, spesielt innen teatermiljøet, som skuespillerinne. I 1831 flyttet de til Trondheim. Etter ektemannens død i 1844 bodde hun med datteren Jacobine og drev pikeskole. Ved datterens død i 1857 flyttet Conradine Dunker tilbake til Christiania og ble blant annet leder for Det Dramatiske Selskab.
Yol – veien
Filmen ble belønnet med Gullpalmen da den ble vist på Filmfestivalen i Cannes i 1982.
Conradine Dunker
Hun var modell for «Oldemor» i Bjørnstjerne Bjørnsons skuespill Leonarda (1879). Sine memoarer fra Christiania og Trondheim skrev hun selv, i brevs form: Gamle dage; Erindringer og tidsbilleder, først utgitt 1871 og trykt i nye opplag 1877, 1909 og 1985.
Strandkålslekta
Strandkålslekta (Crambe) er ei slekt i korsblomstfamilien.
De fleste artene er ett- eller flerårige urter, men i Makaronesia er nesten alle artene busker. Stengelen er opprett og rikt forgrenet øverst. Bladene er stilkete og ofte svært store. Blomstene er hvite, eller mer sjelden gule.
Slekta deles i tre seksjoner:
Buskstrandkål (C. cordifolia) fra Kaukasia brukes som hageplante. Den afrikanske Crambe abyssinica dyrkes for de oljeholdige frøene.
Eastern and Oriental Express
The Eastern & Oriental Express er navnet på et luksuriøst passasjertog som trafikkerer en gang ukentlig (pr. 2005) mellom Singapore og Bangkok - men også forlengelser som omfatter andre destinasjoner i det nordlige Thailand inkludert Chiang Mai står på selskapets rutetabell. Togreisen er et «produkt» som har den sagnomsuste Orientekspressen som forbilde.
Avast!
Avast! er et antivirusprogram utviklet av det tsjekkiske selskapet Avast Software s.r.o. (tidligere kjent som ALWIL Software a.s.).
Eastern and Oriental Express
Fra Singapores Keppel Road station går toget (2005) på onsdager. Ettersom dette er et turisttog, varierer stoppesteder noe. Men ruten er i prinsipp slik:
Singapore – over Johorstredet og inn i Malaysia, stans i hovedstaden Kuala Lumpur – (ekskursjon til Penang) – over grensen til Thailand, via Ban Pong der det gjerne gjøres en avstikker til Kanchanaburi ved elven Kwai (ekskursjon, båttur på elva) – Bangkok.
Avast!
Navnet Avast er et akronym for «AntiVirus Advanced Set».
Per januar 2012 hadde Avast! Antivirus over 190 millioner registrerte brukere internasjonalt.
Fotballklubben Spring
Fotballklubben Spring kan sikte til:
Uran-239
239U har en halveringstid på ca. 23,5 minutter, hvorpå den vil betahenfalle til neptunium-239 (239Np). 239Np har en halveringstid på 2,355 dager, hvorpå den vil betahenfalle til plutonium-239 (239Pu).
Referanser
Isotopes of uranium
Bygningspleie
Bygningspleie er et begrep som omfatter den konkrete, fysiske siden av bygningsvernet:
Tommy Mars
Thomas Mariano (født 26. oktober 1951 i Connecticut, USA) kjent som Tommy Mars er en amerikansk musiker.
Mars begynte i ung alder å spille piano og synge, og tok pianotimer fra åtteårsalderen. Etter en prøvespilling fikk han jobben som keyboardist i bandet til Frank Zappa (etter George Duke), hvor han satte et tydelig preg på musikken i den tiden han var der, fra 1977–1988. Først var han kun med som turnemusiker, men var senere med på albuminnspilinger.
Etter Frank Zappa har han deltatt på noen av albumene til Steve Vai og Stuart Hamm. På midten av 1990-tallet startet han The Band From Utopia, et Frank Zappa hyllestband, som senere har blitt til The Mar Vista Philharmonic. På 2000-tallet har han vært med på flere prosjekter sammen med den norske jazzmusikeren Jon Larsen.
Diskografi
Frank Zappa
Annet
Ivan De Witte
Ivan De Witte (født 1947) er en belgisk gründer og fotballsjef. I 2015 jobber han som administrerende direktør for den belgiske avdelingen i HR-selskapet Hudson. Siden 1999 er han også styreleder i fotballklubben KAA Gent.
Drupeus
Drupeus er en slekt av kamfølerbiller.
Utseende
Middelsstore (ca. 10 millimeter), avlangt-ovale biller, gjerne mørke med rødlig pronotum. Antennene er kamformede hos hannene, sagtakkede hos hunnene. Hodet er nokså lite, fasettøynene er utstående med fine fasetter, uten hår. Antennene er lange, 11-leddete, sagtakkede eller kamformede. Brystskjoldet (pronotum) er ganske kort, bredere enn langt, omtrent klokkeformet i omriss sett ovenfra. Scutellum er hjerteformet med et hakk i fremkanten, noen tenner på bakkanten av pronotum griper inn i dette hakket.
Levevis
De fleste artene lever i eller ved ferskvann. De voksne billene kan ofte finnes på vannplanter. Andre kjente habitater er råtten ved, løvstrø og inne i beverhytter. En del arter i underfamilien Ptilodactylinae er ikke knyttet til vann, men lever av sporer og hyfer av mikroskopiske sopper som de skraper fra død og levende vegetasjon. Noen arter har spredt seg over mye av jorden i drivhus. Ptilodactyla exotica, som finnes i drivhus over store deler av verden, blir regnet som en mulig skadegjører i drivhus. Man forsøker å begrense den videre utbredelsen til denne billen ved hjelp av kontroll av planteimport, karantenerestriksjoner etc. Det er uklart hvor denne billen opprinnelig stammer fra, men den er funnet frittlevende på Mauritius og Réunion i Det indiske hav.
Utbredelse
Slekten er kjent fra Japan, Taiwan og Kina.
Rundgjenger
Rundgjenger er en gjengetype med rund profil og brukes til skruer som må tåle stor belastning og tøff behandling. Avstanden mellom toppene og bunnene på skruen og mutteren gir god plass til eventuelt rusk og smuss, hvilket gjør gjengen motstandsdyktig mot smuss og skade. Rundgjenger har ikke en tendens til å sette seg fast slik som trekantgjenger, hvilket gjør at rundgjenger egner seg for ulike bruksområder enn trekantgjenger. Rundgjenger er godt egnet det hvor skruen lett skal kunne justeres og må tåle stor belastning. Rundgjenger er mye brukt i tung industri og på større maskiner som i gruve- og bergverksindustrien, samt på rørtenger og lyspærer.
DIN 405
DIN 405 er en gammel standard for rundgjenger som har 30 graders flankevinkel, gjengestigning basert på tommer og diametre i millimeter fra 8 mm til 200 mm.
Eksempel på betegnelse: Rd 10 x 1/10", som vil si 10 mm nominell diameter og 10 TPI (2.540 mm) gjengestigning.
DIN 20400
DIN 20400 er en nyere standard som også har 30 graders flankevinkel, men bruker metriske gjengestigninger og diametre fra 10 mm til 300 mm. For en gjengestigning p er radiusen til gjengetopp og -bunn litt mindre enn p/4, og omtrent en tredjedel av den midlere gjengehøyden er flat.
API
Det amerikanske petroleumsinstituttet (API, American Petroleum Institute) sin spesifikasjon 5B lister opp en rundgjenger for rør. De fleste typene til API har en stigning på 8 gjenger per tomme (TPI), og kalles ofte for "8 round" eller "8 rd". I tillegg finnes noen API-rundgjenger som benytter 10 TPI. Flankevinkelen er 60 grader med en avrundet overgang til gjengetopp og gjengebunn med radius som er cirka en sjettedel av stigningen (p/6). API-gjenger har en konus på 3/4 tomme per fot lengde (62.5 mm per meter).
Andre
Mange rundgjenger følger hverken DIN- eller API-standardene, og er tilpasset og produsert for spesielle applikasjoner.
Bruk
Rundgjenger tåler skitt bra, og brukes for eksempel i oljefelt for å gi lekkasjefrie koblinger. Mange europeiske biler bruker rundgjenger for å feste slepekrok. For eksempel bruker enkelte Porsche-modeller DIN 405 Rd 20 x 1/8", og noen BMW-modeller bruke DIN 405 Rd 16 x 1/8".
Andre bruksområder for rundgjenger er å minske slitasje på myke materialer i sammenkoblinger. Noen lineære aktuatorer bruker rundgjenger for å redusere slitasjen fra ledeskruer i stål mot plastmuttere. Den europeiske standarden for pusteutstyr til brannslukking, EN 148-1 "Respiratory protective devices - Threads for facepieces", angir en rundgjenge for å koble sammen deler av metall og gummi.
Den avrundede gjengebunnen og -toppen ligner på Edison-skruen som brukes på lyspærer, men rundgjengene på lyspærer har en mye grunnere flankevinkel enn de fleste andre rundgjenger. Rotprofilen til Edison-skruen ligner en kuleskruegjenge, selv om flanken og toppen ofte er avkortet.
Franklin Mountains (Texas)
Franklin Mountains er en fjellkjede som går gjennom Texas og til nord i New Mexico.
Kjernen
Kjernen er en uavhengig supportergruppering knyttet til Rosenborg Ballklub.